經數: 一七一八

經名: 妙法蓮華經文句卷第三上

頁數: 三一

上              欄

佛身入如來慧也. 若人遭苦下. 第三三行

問彼土四衆. 卽是頓說之後. 次明三藏敎

也. 若人遭苦者. 開聲聞乘也. 此頌具明四

諦在文分明(云云). 若人遭苦而造惡業苦不

得盡. 底下衆生是也. 若1人遭苦而造善

業苦亦不盡. 厭下攀上如難陀爲欲故持

戒等是也. 若人遭苦. 於外道法中心解

脫. 增見長非者苦亦不盡. 若人遭苦厭集.

復厭依果. 感佛說涅槃者. 此人能盡諸苦

際也. 他土亦開此乘也. 若人有福下一行. 是

開中乘也. 若供養佛少遭苦致惱. 若2供

佛多雖遭苦而福. 故云聲聞三生種福支

佛百劫種福. 形彼聲聞故言有福. 志心勝

法者. 聲聞厭苦而修行. 支佛心道故修行.

深心緣起勝妙之理. 卽是他土開中乘也.

若有佛子下. 是開六度大乘也. 眞慈悲能

紹佛種故言佛子. 修於六度故言種種行.

志心3故言無上慧. 六度中無六蔽. 如藥中

無病故言淨道. 非畢竟淨也. 又聲聞苦諦

爲觀門. 緣覺集諦爲門. 六度菩薩道諦爲

門故言淨道. 4文殊我住下. 第四5有一行

半結前開後. 見聞若斯卽是結前. 如是衆

多卽是開後. 我見彼土下. 第五有三十一行

半. 問他土菩薩種種修行. 就此爲三. 初一

行總問. 次十五行次第問. 次十五行半雜問.

初總問可解. 或有行施下. 6第二有十五行

次第問. 中爲六. 初六行問檀. 二二行問尸.

三一行問忍. 四一行問進. 五二行問禪. 六

三行問慧. 就問檀有三意. 初四行問捨

中               欄

財. 一行問捨身. 一行問捨命. 珍寶奴婢貴

賤共能此施. 駟馬寶車豪俠者所施. 妻子等

是外身. 身肉等是內身. 捨頭7目卽捨命. 而

不言法施者. 讓後般若也. 又約身命財

與生死後際等得不壞常住. 卽是法施故

不別說也. 文殊師利見王下. 第二二行問

戒. 約比丘論持戒者. 在家施易戒難. 出家

施難戒易. 故約比丘明戒. 此中引五王經

(云云). 或見菩薩下. 第三一行問忍. 忍有三種.

閑林邃谷惡人惡獸忍耐無瞋卽生忍. 自節

守志卽苦行忍. 爲心佛道卽第一義忍. 又

而作比丘卽苦行忍. 獨處閑靜卽生忍. 樂誦

經典卽第一義忍. 又見菩薩勇下. 第四一行

問精進者. 夫深山可畏. 非□怯者所居.

勇進者能安之. 傍若無物. 思修實相念念

不休. 進心佛道也. 又見離下. 第五兩行問

禪. 前一行問修根本禪. 後一行問修出世

上上禪. 通途皆得有根本之修也. 離欲者.

若離欲得五通. 通敎定也. 又根本本離欲.

背捨亦修不淨等離欲. 別敎兼離二乘欲.

中道又離順道法愛欲(云云). 深修禪定者.

發初禪一品此定未深. 乃至九品傳傳爲

深. 又背捨九定八勝十一切入等傳傳爲深.

此定轉變自在能發諸通. 凡夫但五通. 二乘

具六. 別敎菩薩讓佛分有無漏. 亦但稱五

通也. 圓敎初後皆具六通. 安禪萬偈下. 第

二8一行明上上禪. 此是別圓之禪. 靜散不

相妨. 不起滅定現諸威儀. 如修羅琴不□

而韻. 無緣無念有感則形. 故能安禪[&FFFF]#佛

下              欄

也. 復見智深下. 第六三行問般若爲二. 初

一行是自行. 智深者. 慧窮理本也. 志固者.

誓願廣大也. 此卽二種莊嚴能問能持也. 又

見佛子定慧下. 次兩行是化他9也. 未到慧多

無色定多. 四禪等又背捨慧多九定定多. 十

一切中等. 又二乘定多菩薩慧多佛. 則等. 又

空觀定多假觀慧多. 中觀則等. 無量喩卽是

種種方便. 諸敎之中引無量譬類. 助顯第一

義也. 破魔兵者. 空觀破四魔. 假觀次第破

八魔. 中觀圓破八魔十魔一切魔. 擊鼓者. 初

發心住便成正覺. 百佛世界作佛. 圓擊梵輪

法鼓. 從又見菩薩寂然宴默下. 第三有十

五行半. 不歷次第隨見而問. 問上六度自

收得萬行. 何須更問太煩雜耶. 答上問次

第者. 自漸一途. 非次第者不定一途. 旣言

種種相貌. 何□兩途而言是煩耶. 此次第雜

亂兩番六度. 擬他土開三藏後說方等十

二部經辯六度相貌. 具如此間不異. 就雜

問中文爲七意. 初二行問禪又二. 前一行

問入捨禪. 卽是自行. 次又見菩薩放光下. 第

二一行問入悲禪初是化他. 菩薩入定. 放

光種種利益. 具出華嚴思益(云云). 次又見佛

子未[&FFFF]#下. 第二一行問精進. 卽是般舟念佛

等法門也. 次又見具戒下. 第三一行問戒. 威

儀無缺卽是初不缺戒. 淨如寶珠. 卽是第十

究竟戒. 中間可解. 十戒如畜義中二. 次又

見佛子住忍下. 第四一行半問忍. 卽生法二

忍. 次又見菩薩離戱下. 第五兩行更問禪. 離

戱笑. 是[&FFFF]#掉悔蓋. 離癡眷屬卽除瞋蓋. 近

經數: 一七一八

經名: 妙法蓮華經文句卷第三上

頁數: 三二

上              欄

智者除疑蓋. 一心除亂是[&FFFF]#貪蓋. 攝念山

林除睡蓋. 次從或見菩薩至飮食下. 第六

五行問檀爲二. 前四行明四事施. 如是下第

二一行結成. 次或有菩薩說下. 第七有三行

問般若. 初一行不可說而說般若. 二一行

不可觀而觀般若. 三一行言語道斷心行處

滅. 卽是說不可說. 觀不可觀而論般若也.

或可用此三番般若成上見他土說方等

中六度. 或可別擬他土說方等後明大品

敎盛譚般若寂滅無二淸淨不著. 此彼同也.

或可說寂滅法是方等中意觀諸法性猶

如虛空是般若意. 正是歷法作觀法相無

二. 此義實與大品相會. 若作彼土見法華

意者. 以此妙慧心無上道一行是也. 但

見修妙慧人. 不見法華妙慧座席. 若見座

席卽知此如彼. 何事須疑. 但見人不見

座. 闔衆疑問耳. 或可三番般若與此間般

若相同. 未知此後次何所說. 是故疑問. 此

兩意從人用之耳. 上長行文□但擧六意.

偈頌旣廣顯義冷然(云云). 文殊師利又有菩

薩下. 第六有七行. 明佛滅後以舍利起塔

者. 正頌上他土佛出五濁從無相一法開

漸頓敎故有二法三道種種行類相貌不同.

如上所見也. 今見他土佛般涅槃佛子[&FFFF]#

德爲樹墳塔. 卽表無量悉歸入一. 一出無

量. 前相已表無量歸一. 正是入於涅槃. 云

何畏妨壽量. 作起塔爲佛事耶. 痛哉痛

哉. 就文爲六. 初一行總標佛滅起塔. 次又

見佛子造下. 第二一行明塔數. 次寶塔高妙

中              欄

下. 第三一行明塔量. 次一一塔下. 第四一行

明塔相. 次諸天龍神下. 第五一行明供養.

次文殊下. 第六兩行結. 塔婆此云方墳. 方墳

如此土塚[&FFFF]#. 大灌頂□爲塚也. 殿堂如此

土靈宇. 崇臺峻階承露干雲. 長表淨域歸

心上聖耳. 樹王者卽波利質多. 正供舍利

傍嚴佛國土(云云). 從佛放下. 第二有八行

請答爲二. 初三行擧疑事述請. 後五行釋

伏難. 初三行爲三. 初一行擧見此土事. 白

女爲本故先擧. 及諸事故言種種. 次諸佛

下. 第二一行擧見他土事. 諸佛爲本卽總

攝餘五也. 我等下. 第三一行請答. 第二就

釋伏難爲二. 初四行正釋伏難. 次一行結

請. 言伏難者. 文殊內心□難不肯時答. 其

意有三. 一此瑞希奇. 不可倉卒輕爾有判.

二智衆如海謙光推高. 三□固前[&FFFF]#生衆渴

仰. 故以伏難[&FFFF]#而拒之. 彌勒彰灼釋難意

亦有三. 一瑞大疑大. 若不爲釋. 憂1□在

懷妨聞正說. 二衆海乃多機在仁者. 三闔

衆瞻仁. 故知注誠殷重. 所以彰言釋難. 請

令時答. 初伏難者. 因正請生. 請云佛子文

殊願決衆疑. 文殊仍此起初伏難. 汝云衆

疑衆未曾疑. 若疑應問. 衆旣不疑我何所

決. 彌勒卽以第一偈釋云. 四衆欣仰瞻仁

及我. 及我欲令我問. 瞻仁欲得仁答. 文

殊因此起第二難. 衆同有疑不易可答.

待佛出定然後決疑. 彌勒卽用第二偈釋.

若有疑在懷憂*□不泰. 應以時答. 復知

如來何時起定. 故言佛子時答決疑令喜.

下              欄

文殊因此起第三難. 我與仁者同居學地.

欲測佛意微共籌量. 獨令我答於理不可.

彌勒卽以第三偈釋. 我亦微心下思□[&FFFF]#

兩楹. 爲說妙法爲當授記. 故言佛坐道

場所得妙法爲欲說此爲當授記. 文殊因

此起第四難. 若如汝說卽是釋疑何煩我

答. 彌勒卽以第四偈釋. 安得以我猶豫之

心而判大事. 故言示諸佛土此非小緣. 文

殊伏難旣窮[&FFFF]#光亦止. 後一偈結請答也. 此

四伏難光宅受於次師. 次師受於江北釗師.

旣是先賢文外巧思今用之. 從是時文殊師

利語彌勒下訖偈. 名答問序. 有長行偈頌.

長行文爲四. 一從語彌勒下. 名惟忖答. 二

2從善男子我於過去下. 名略曾見答. 三從

諸善男子如過去下. 名廣曾見答. 四從今

見此瑞與本無異下. 名分明判答. 夫以下

測上. 止可罔像卜度. 惟昔□今不可頓

決. 所以初從□[&FFFF]#. 次引略見. 略見未周更

引廣見. 以多證一爾乃分判. 惟忖答. 答上

此土問. 略曾見答. 答上他土問. 廣曾見答.

雙答此土他土問. 判當答雙判此土他土問

也. 惟忖答爲二. 初標章. 次正惟忖. 惟者思惟

也. 忖者忖量. 惟今如昔忖昔如今. 然文殊

古佛豈應不知. [&FFFF]#示思惟也. 光宅以初

後兩句是法說. 表因果廣略. 中間三句是譬

說. 欲說大法是略開三顯一. 略開近顯遠.

演大法義. 是廣開三顯一. 廣開近顯3遠. 大

法雨者. 譬得記作佛. 昔因果定執不得作

佛. 是枯□義. 今皆作佛是被雨潤義. 吹Ｃ

經數: 一七一八

經名: 妙法蓮華經文句卷第三上

頁數: 三三

上              欄

是改三乘之號. 嚴鼓誡兵譬破無明. 今明

其法說不用. 何者[&FFFF]#本兩門由籍各異. [&FFFF]#由

籍起彌勒生疑. 文殊爲釋. 本由籍未起. 彌

勒何所疑. 文殊何所釋. 若於此中. 已是釋

1於開近顯遠之疑者. 後地裂衆涌. 彌勒何

故更疑. 更疑則浪疑浪釋. 釋後旣虛釋前亦

謬. 此大有所妨故不用也. 今明彌勒但問

[&FFFF]#中此彼二土等瑞. 文殊以惟忖答. 答[&FFFF]#中

事. 不關壽量本中事也. 欲說大法者. 答說

法瑞. 雨大法雨答雨花瑞. 吹大法Ｃ答大

衆心喜瑞. 擊大法鼓答地動瑞. 演大法義答

放光瑞. 欲說大法者. 惟昔諸佛說無量義

後則開權顯實收無量歸一. 忖於今佛旣

說法已亦應開權顯實會無量以歸一. 一

者卽大法也. 雨大法雨者. 惟昔諸佛天雨四

花之後普入圓因住行向地. 忖於今佛雨花

之後皆成佛因2住行向地. 故言雨大法雨

也. 吹大法Ｃ者. 惟者四衆見瑞歡喜得未

曾有障除機動卽改人敎行理. 忖今衆喜亦

應障除機動改人敎行理. 所改旣深. 故言

吹大法Ｃ也. 擊大法鼓者. 惟昔地動已後卽

應六番破無明賊. 忖於今佛地動已後亦

討六番破無明惑. 聲敎極妙. 故言擊大法

鼓. 演大法義者. 惟昔諸佛放白女光後說

法華彼此道同. 忖於今佛放光已後廣明五

佛道同. 旣是佛道. 故言演大法義. 如是五

句悉是惟昔判今忖今類昔. 會文附義唯

少入定一瑞. 而雨花動地放光等. 皆由入

定故爾. 意則兼具無勞疑也. 闕此一條故

中              欄

稱略答耳. 今更別解. 初一句總後四句別.

總者大法是也. 別者雨吹擊演開示悟入

是也. 如天非小大非赤白而雨赤白之

花

如第一義非開示悟入. 見此理時卽證開

示悟入. 譬如種子得雨萌開. 今聞大法雨.

潤法性種破無明糠. 開於十住佛知見也.

譬如吹Ｃ知是改號. 今之與先已得十住.

今從十住聞法更改入十行. 示佛知見也.

譬如擊鼓知是誡兵. 今之與先已在十行.

今從十行聞法誡入□向. 悟佛知見也. 演

之言布橫闊□深. 乃是演義. 今之與先已在

十向. 今從十□向入於十地入佛知見. 窮

源盡邊深廣備足也. 惟昔六瑞已後卽開示

悟入. 忖今瑞後亦應如是. 橫□釋惟忖答

竟. 從我於過去下. 第二引略曾見答者. 初

以己智惟忖. 今以略曾小分明於前. 擧此

答他土問也. 此土五瑞不通他土. 唯放光

一瑞遍照東方. 略曾見答專答放光. 故知是

答他土之問也. 今見如昔昔□如今. 欲令

衆生咸得聞知者. 卽聞思兩慧亦信法兩行.

收無量歸一. 改三乘敎理. 六番破無明

等. 諸佛道同開示悟入佛之知見. 故言一

切世間難信之法也. 如過去下. 三引廣曾

見答. 更分明於略. 此廣答此土他土之問.

彌勒因光橫見東方以爲問. 文殊引昔□

見而爲答. 橫□顯諸佛道同也. 文爲三. 初

引一佛同. 次引二萬佛同. 後引最後一佛

同. 就前一佛又爲三. 一明時節. 二標名. 三

下              欄

說法時節如文. 有佛號日月標名同者. 通

號與今佛可同. 別名云何同. 此當以名別

義同爲釋. 何者日是慧月是定. 定慧是自行

德. 燈明是化他德. 能仁能定慧能自他. 又

日月燈是三智. 今佛亦三智. 隨緣稱別義則

不殊. 故言名同. 演說法下. 第三說法同者.

昔佛先頓後漸. 與今佛初頓後漸同也. 演

說正法初中後善者. 卽是頓敎也. 夫七善之

語乃通大小. 尋文是大乘七善. 初中後善

者. 卽是頓敎序正流通. 名爲時節善. 其義深

遠. 卽是頓敎了義之理. 二乘不測其邊底.

故言深遠. 是名義善. 其語巧妙卽是頓敎八

音所吐. 會理直說悅菩薩心. 卽頓敎之文.

名爲語善. 純一無雜. 不與二乘共. 卽是頓

敎獨一善具足者. 具明界內界外滿字之法.

卽是頓敎圓滿善. 淸白無二邊瑕穢. 卽是頓

敎調柔善. 師云行善梵行之相者. 梵卽頓敎

無緣慈善. 又初中後善. 解者不同. 今且依

一途. 若小乘以戒定慧爲三善. 大乘以初

中後心爲三善. 金光明云. 前心如來不可思

議. 中心如來種種莊嚴. 後心如來不可破

壞. 此亦三善之意也. 文殊引古佛頓敎七善.

與今佛頓說七善同. 亦與他土初頓說同.

所以用此爲答者. 酬上彌勒據光橫問他

土佛云聖主師子演說經法微妙第一. 文

殊□引昔擧此爲答. 卽是初佛說頓法同

也. 爲心聲聞人. 說應四諦法者. 卽是古佛

次頓之後. 開漸敎法同也. 上問若人遭苦

爲說涅槃. 今引古佛亦開此漸. 以答斯問

經數: 一七一八

經名: 妙法蓮華經文句卷第三上

頁數: 三四

上              欄

也. 爲心□支佛. 說應十二因緣法. 答上若

人有福志心勝法之問也. 爲諸菩薩. 說應

六波羅蜜. 答上佛子修種種行之問也. 皆

引古佛開漸敎同也. 廣引曾見佛. 答他

土之問也. 令得三菩提成一切種智者. 此

明古佛開頓漸後卽顯實之說始終究竟.

此答彌勒見他土佛般涅槃涅槃後起塔之

問也. 若引古佛說法至六波羅蜜者. 明今

佛已與昔同. 從令得三菩提去. 明今佛當

與昔同(云云). 次引二萬佛名1號說法皆同.

初引一佛. 備擧頓漸說法同. 中擧二萬佛.

但擧說頓同故. 言初中後善也. 後引一

佛. 但擧開漸同. 所以然者互擧耳. 指前可

知. 而不引二萬之前佛者. 正爲名字說法

皆同. 據義爲便耳. 姓頗羅墮者. 此□捷疾.

亦云利根. 亦云滿語也. 其最後下. 第三引

一佛同. 文爲三. 一明曾見事與今已同. 二

明曾見事與今今同. 三明曾見事與今當

同. 曾謂昔之所2更. 已謂謝在過去. 曾之

與已俱謝俱更. 今取久遠者爲曾. 小近者

3謂已. 取六瑞等爲今. 取佛出定去爲當

也. 第一從其最後佛有八子者. 是曾與已

同. 昔佛八子今佛一子. 數雖不等. □出同

居之土. 土有見思俱示有子有子事同. 一

八赴緣別有所表. 生一子總表一道淸淨.

生八子表八正道. 數異義同. 今取有子義

同也. 又昔佛子出家發大乘意. 今佛子住

小乘異. 此云何同. 昔化道已竟顯本事彰. 故

言發大乘意. 今未發[&FFFF]#猶言羅漢. 至下文

中              欄

發本. 卽是菩薩其義則同. 從是時日月燈佛

說大乘經下. 第二明曾與今同. 昔佛自土

六瑞悉與今同. 次第如文. 昔佛他土六瑞.

總云如今所見. 則知昔佛他土六瑞亦與

今同. 昔明別序. 旣有現相懷疑二序同. 而

無集衆發問答問三序者. 義4推則有. 旣言

說法知必集衆. 旣道懷疑知應有問. 若

問必答. 例二5必兼得三序同也. 又若述昔

答. 則不俟文殊費辭. 旣不言答亦不出

問. 其義可解. 從時有菩薩名曰妙光下. 第

三明曾與當同. 此文爲六. 一從時有菩薩

者. 是因人同. 二從爾時日月燈明佛6從三

昧起者. 是說法名同. 三從六十小劫者. 是

時節同. 四從說是經已於梵魔沙門者. 是唱

滅同. 五從時有菩薩名曰德藏者. 是授記

同. 六從便於中夜者. 明滅後通經同. 今初

云何因人同. 昔佛定起因妙光菩薩說經.

今佛定起因身子聲聞說經. 此云何同. 瑤

師云. 因者因託. 付傳一乘之經. 非直對告

之人也. 彼佛對告何必是妙光. 如今對告

身子. 身子未必能有宣通. 因託宣通[&FFFF]#若

妙光. 如今因委[&FFFF]#若文殊. 今佛不歎者. 往

佛何必歎也. 文殊引往佛歎妙光者. 正明

可因託耳. 又舊以藥王爲所因人者. 亦

可爾. 但引往證今小不類耳. 或言. 因文殊

釋疑. 得起定說經此對不便. 今明不爾.

經文自云因妙光正說. 而作因託流通之

解. 又取藥王爲例. 此乃公抗佛語. 何關釋

經. 昔因妙光今因身子. 正是所因人同. 昔

下              欄

佛八子師於妙光. 如來起定對告妙光. 又

付託妙光. 今佛子羅云亦師身子. 佛從定起

亦對告身子. [&FFFF]#門竟又付託身子. 今古孱齊

更若爲勝此. 而近棄身子遠取藥王. 疑者

言. 妙光是菩薩. 身子是聲聞. 云何是同. 昔事

已彰譚爲菩薩. 今事未發道是聲聞. 比及

發[&FFFF]#. 身子是大菩薩非同何謂. 昔妙光垂[&FFFF]#.

何必不作聲聞. 特是文殊巧說. 方便隱顯

耳. 從是時日月下. 第二說法名同者如文.

上彌勒見他土初頓. 頓後見漸. 漸後見種種

行. 行後無境後見佛涅槃. 今文殊答曾見

佛初頓頓後漸後云種種行卽見法華. 此彼

六瑞之後已說法華. 法華後卽入涅槃. 此分

明定答他土之問也. 從六十小下. 第三時

節同者如下文云五十小劫謂如半日卽

是同也. 從日月燈明下. 第四唱滅同者. 昔

說法華卽唱入滅. 亦如迦葉佛(云云). 今佛

說寶塔品中. 明如來不久當入涅槃. 化道

已足唱滅事齊也. 時有菩薩下. 第五授記同

者. 昔授德藏菩薩記. 今經授聲聞記. 豈得

是同. 昔事已成故言授菩薩記. 然正是會三

歸一. 聲聞得記也. 若說昔授聲聞記者. 佛

從定起更何所論. 文殊巧譚故不發[&FFFF]#耳.

若7說授菩薩8記諸經皆爾. 執敎者未驚

也(云云). 從佛授記已下. 第六通經同文爲

五. 一時節卽佛滅後也. 二出其人卽妙光

也. 三久近卽八十小劫也. 四所化之衆. 卽八

子八百也. 五結會古今. 卽心名妙德等也. 就

所化之人又爲二. 初八子行成久已得佛.

經數: 一七一八

經名: 妙法蓮華經文句卷第三上

頁數: 三五

上              欄

八百之一方成今住補處. 所以引此八子八

百者. 近則釋疑密開壽量. 釋疑者. 或謂彌

勒補處爲大. 文殊非補處爲小. 小不應答

大不應問. 故擧八百. 宜應有問. 妙光昔親

對佛. 先復爲師故釋疑非謬. 密開壽量

者. 八子最小佛號然燈. 然燈是定光. 妙光是

釋迦九世祖師. 孫今成佛師祖爲弟子師弟

無定. 將密顯生非生滅非滅之意. 問彌勒

昔見諸佛曾聞法華. 何故疑問. 答時衆機宜

應須□發耳. 第四從今見此瑞下. 名分明

判答. 今昔六瑞旣同. 惟忖決定不謬. 略曾廣

曾皆決定也. 當說大乘決定前說法瑞也. 名

妙法蓮華. 決定前雨花瑞也. 敎菩薩法. 決

定前衆喜瑞也. 佛所護念. 決定前地動瑞

也. 兼總入定悉在其中. 有人作已同當同

不作今同. 尋文云. 今見此瑞與本無異.

此正語於今. 云何喚六瑞作已. 據此文

爲今. 故作三同之釋也. 頌有四十五行偈.

不頌上惟忖略曾見答. 於廣曾見中. 但頌

前後不頌中間也. 初有兩行. 頌廣曾見中

時節名號說法等同也. 從佛未出家下. 第二

有三十九行偈. 頌最後佛三同. 次有四行

頌決定答. 就第二三同中有三. 初有一行

偈. 頌曾與已同. 次第二有十五行半. 頌曾

與今同. 第三次有二十二行半. 頌曾與當

同. 1從佛說大下. 第二就今同中又二. 初

十四行頌此彼六瑞. 第二從爾時四部衆下

一行半. 頌四衆懷疑. 初又二. 初有四行偈.

頌此土六瑞同. 而長2出天鼓自鳴. 表無問

中              欄

自說也. 現諸希有事者. 卽總頌諸瑞也.

3從此光照下. 第二4次十行. 頌他土六瑞

同. 長行但云如今所見是諸佛土. 其文則略

此頌廣也. 文爲五. 初三行. 頌見六趣衆生

同. 次又見諸如來下. 第二一行兩句. 頌見佛

同. 次世尊在下. 第三兩句. 頌聞佛說頓敎

七善法同也. 次一一諸佛下. 第四三行. 頌

見聲聞等三乘卽是昔佛開漸敎法同也.

次又見諸菩薩下. 第五二行. 頌見菩薩種種

因緣. 卽是頌開方等般若敎同. 初三行如

文. 第二一行半釋. 自然成佛道者. 方便道

則加心修習. 發眞道卽是自然任運與理

合也. 約四敎可知(云云). 問發眞5自然者. 何

須諸佛說法. 答如船順流若遇風加棹助

疾有所至. 風喩見佛聞法. 棹喩修行. 例如

初果任運七生若値佛加修或一生二生得

至無學(云云). 自然6成佛道是報身. [&FFFF]#璃是法

身本淨. 金像是應物現形. 世尊在大衆敷演

深法義下. 第三半行此則將法約人. 法旣深

玄. 當知必運大機開頓敎也. 此頌上純一

無雜七善之文. 一一諸佛土聲聞衆下. 第四

三行此卽將人約法. 人旣二乘. 必知開三

藏說也. 卽頌上爲聲聞人說應四諦7等

也. 雖不頌出緣覺兼攝在中. 行施忍辱等.

等於四度耳. 此一行頌上六度大乘也. 又

見菩薩深入諸禪定下. 第五兩行頌上見他

土菩薩種種因緣信解相貌也. 略不答上起

塔也. 上不見他土法華相故. 次此見起

塔. 今答出法華相故起塔入滅事在後答

下              欄

也. 次爾時四部衆下. 第二一行半. 追頌昔佛

四衆疑念如文. 從天人所奉尊下. 二十二

行半. 頌曾與今當同. 文爲六. 初兩行二句

頌因人同. 次說是法下. 第二一句頌上說法

同. 次滿六十小劫下. 第三一行一句頌時節

同. 約不思議延促劫智也. 妙光皆悉受持

昔佛法也. 亦如身子受佛付囑也. 次佛說

是法華下. 第四五行頌上唱滅同. 卽是答上

他土入滅之意也. 就此文有唱滅有囑累.

囑累如遺敎. 有悲泣如涅槃有慰喩亦

如遺敎. 其得度者悉皆得度. 未度者作得度

因緣. 例如今佛將付彌勒(云云). 次是德藏下.

第五有一行半頌上授記. 次佛此夜. 第六

有十二行頌上通經. 通經又爲五. 初有兩

行頌上佛滅後時節四衆得益. 如薪盡火

滅者. 小乘佛. 以果報身爲薪智慧爲火. 慧

依報身身滅智亡. 大乘佛以機爲薪逗應

爲火. 衆生機盡應形亦滅. 倍加精進者. 應

以滅度度者也. 次是妙光下. 第二有兩句.

頌上能弘經之人. 次八十小劫下. 第三有兩

句. 頌上行經時節. 次是諸八王下. 第四有八

行. 頌上所益弟子. 又爲二. 初三行頌已成

弟子. 次是妙光下. 第8二五行頌當成弟子.

次彼佛滅下. 第五有一行. 頌上結會古今.

後9四偈. 舊云是結成令物[&FFFF]#仰. 今釋不爾.

上長行有分明判答此文頌之. 文爲三. 初

我見10燈下. 初*有一行頌上當說大乘經.

次今相如本下. 第二兩行頌上敎菩薩法. 次

諸心三乘人下. 第三一行頌上佛所護念. 在

經數: 一七一八

經名: 妙法蓮華經文句卷第三上

頁數: 三六

上              欄

文可解. 又前彌勒釋四伏離. 令文殊必定

有答. 此中是文殊斷四伏疑. 使彌勒[&FFFF]#復

更問. 初第一疑. 因文殊廣引先佛曾說法

華故彌勒[&FFFF]#疑欲問. 諸佛赴緣人時各異.

古佛雖名法華今佛何必如此. 文殊卽以

第一偈斷云. 我見燈明佛本光瑞如此. 以

是知今佛. 欲說法華經. 此斷其疑名之問

也. 彌勒因此又疑. 自有名同義同. 自有名

同義異. 此名何所顯1召. 文殊卽以第二偈

斷云. 今相如本瑞. 是諸佛方便. 今佛放光

明. 助發實相義. 此是斷其疑體之問. 彌勒

因此又疑. 實相無相何人會之. 文殊卽以

第三偈斷云. 諸人今當知. 合掌一心待. 佛

當雨法雨充足心道者. 此斷其疑宗之問.

彌勒因此又疑. 佛雨法雨止洽菩薩亦潤

二乘. 文殊卽以第四偈斷云. 諸心三乘人

若有疑悔者. 佛當爲除斷令盡無有餘. 此

卽斷其疑用之問. 彌勒聯翩構疑. 文殊頻

煩爲斷. 旣事窮理盡卽得之於懷. 可謂善

於問答具二莊嚴. 光宅但知述於釗師釋

四種伏難使文殊必答. 顯彌勒之2美不

見文殊釋四伏疑令彌勒不問. 抑妙德之

能. 此義出自天台非傳他疏. 寄語後賢

勿□人長也. 自釗師已後. 數百年中. 講

法華者溢路. 頗有見斯意不. 非長何(謂也)

釋方便品

○釋此有略廣. 略爲二. 先略次料簡. 方者

法也. 便者用也. 法有方圓. 用有差會. 三權

是矩是方. 一實是規是圓. 若智詣於矩. 則善

中              欄

用偏法逗會衆生. 若智詣於規. 則善用圓

法逗會衆生. 譬如偏擧指以目偏處. 是擧

偏法以目智. 宜用法以釋方3將用以釋

便. 若總擧指以目圓處. 宜將□以釋方妙

以釋便也. 擧偏法釋方便. 蓋隨衆生欲

非佛本懷. 如經令離諸著出三界苦. 是故

如來殷勤稱歎方便. 此義可釋他經非今

品意. 又方便者門也. 門名能通通於所通

方便權略皆是□引. 爲眞實作門. 眞實得

顯功由方便. 從能顯得名. 故以門釋方

便. 如經開方便門示眞實相. 此義可釋他

經非今品意. 又方者□也便者妙也. 妙達

於方卽是眞□. 點內衣□無價之珠. 與王頂

上唯有一珠無二無別. 指客作人是長者

子亦無二無別. 如斯之言是□是妙. 如經

唯我知是相. 十方佛亦然. 止止不須說. 我

法妙難思. 故以□釋方. 以妙釋便. 正是今

品之意. 故言方便品也. 料簡者. 初番釋者

是體外方便. 化物之權隨他意語. 次釋亦是

體外方便. 自行化他之權. 亦是隨自他意語.

後釋是同體方便. 卽是自行權隨自意語. 初

釋方便非能入非所入. 次釋方便是能入非

所入. 後釋方便是所入非能入. 故知名同其

義大異. 世人多不見此意. 浪釋方便品(云

云). 問方便與權云何. 答四句分別. 自有方便

破權. 權破方便方便修權. 權修方便. 方便

卽權權卽方便. 方便破權者. 四種皆是□妙

之方便. 此方便破隨他意權也. 權破方便

者. 權是同體之權. 破於體外之方便也. 相

下              欄

修者亦可解. 相卽者亦可解(云云). 三句可

釋他經. 第四句今品意也. 故正法華名善

權品. 權卽方便無二無別. 低頭擧手皆成

佛道. 方便善權4皆眞實也. 廣釋者先出舊解

五時權實. 十二年前照無常事爲權. 照無

常理爲實指阿毘曇. 今謂釋論破無常是

對治法. 皆屬三悉檀. 云何有實耶. 非今所

用. 十二年後般若照假有爲權. 照假有卽

空爲實. 釋論亦破此義. 念想觀已除. 言語

法皆滅. 照假有卽空者. 猶是觀想耳. 非今

所用. 次淨名思益. 內諍鑒空有二境爲實

智. 外變動應用爲權智. 今謂內鑒外用爲

二. 非入不二門. 非今所用. 次法華照三

三爲權. 照四一爲實. 今謂三權一向不

會實. 一實不關三權. 非今所用. 次涅槃金

剛前無常爲權. 金剛後常爲實. 今謂道前眞

如亦是常. 道後如量智亦是權. 此五時權實

非今所用. 乃至半滿四宗所明權實二智. 亦

非今所用. 復有人解. 方便是權爾實是審實.

又方便是權巧實是智慧. 又方便是權假. 假

三車於門外. 又方便是權宜. 宜說三乘故.

又權是譬名. 譬如秤錘前之則重[&FFFF]#之則

輕處中則平. 合於佛智照察稱量. 如是等

釋各取一途. 權爾權假約處所. 權宜約法

門. 權巧秤錘約智能. 各不包含義不融妙.

不可用此釋今品. 又有人以四種二慧. 初

一是5權一是實. 次空有二智. 觀空不證離

二乘涉有無染出凡夫. 次空有內靜爲實.

外用爲權. 次金剛前後常無常爲權實. 初二

經數: 一七一八

經名: 妙法蓮華經文句卷第三下

頁數: 三七

上              欄

慧令生信. 次二慧令生解. 次二慧令化

他. 後二慧是果. 此諸二慧凡有三轉. 初以

有爲俗空爲眞. 次空有爲俗. 非空非有爲

眞. 次空有爲二. 非空非有爲不二. 二不二

皆爲俗. 非二非不二爲眞. 敎智亦然. 何故

爾. 爲人悉檀故. 自有人聞前不悟聞後卽

悟. 是故二諦不同. 又如來常依二諦說法.

故二諦有三門. 又佛敎雖多不出三門. 又

漸引衆生故. 凡夫計心形是實. 蓋非實也.

法性空乃眞耳. 凡夫卽捨有取空故. 說空

有皆是俗非空非有乃是眞. 或者捨二邊復

滯中道. 故第三遠離二邊不著中道. 乃是

眞. 此爲五乘人. 初引凡夫生信出有. 次

引二乘令入中. 次引菩薩令中偏俱捨.

又爲學中者. 謂三假爲世. 三假空爲眞此

但得初意. 次非三假空有皆俗. 非空非有

爲眞(云云). 今詳彼釋. 乃是傍五時顯己意.

[&FFFF]#漸次梯[&FFFF]#之非耳. 可釋他經非今品意.

經云咸令衆生皆得[&FFFF]#見. 何時前後開悟不

同. 又云. 正直捨方便. 那用漸次會於圓妙.

又初引生信解化果等. 何關今經悟入之意

耶. 如天親列十七名. 第十三名大巧方便.

又大乘方便經. 明方便十種. 第九名善巧

移二乘令入大乘方便波羅蜜. 當知今品乃

是如來方便. 攝一切法如空包色. 若海納

流. 豈可以諸師一枝一派釋法界之大都

耶. 今明權實者. 先作四句. 謂一切法皆權

一切法皆實一切法亦權亦實. 一切法非權

非實. 一切法權者. 如文云. 諸法如是性相體

中              欄

力本末等. 介爾有言皆是權也. 一切法實者.

如文如來巧說諸法悅可衆心. 衆心以入

實爲悅. 又諸法從本來. 常自寂滅相. 又云.

如來所說皆悉到於一切智地. 又云. 皆實不

虛. 又大經四句皆不可說也. 一切法亦權亦

實者. 如文所謂諸法如實相. 是雙明一切亦

權亦實. 例如不淨觀亦實亦虛(云云)1◎

妙法蓮華經文句卷第三上

妙法蓮華經文句卷第三下

天台智者大師說

◎2一切法非權非實者. 文云. 非如非異. 又云.

亦復不行上中下法有爲無爲實不實法. 非

虛非實如實相也. 若一切法皆權. 何所不

破. 縱令百千種師. 一一師作百千種說. 無

不是權. 如來有所說尙復是權. 肉復人師

寧得非權. 如前所出悉皆權也. 若一切法

皆實者. 何所不破. 唯此一事實. 餘二則非

眞. 但一究竟道. 寧得衆多究竟道耶. 如前

所出諸師. 皆破入實. 寧復保其□窟耶. 若

一切法亦權亦實. 復何所不破. 一切悉有

權有實. 那得自是一途非他異解. 一一法

中皆有權實. 不得一向權一向實也. 若一

切法非權非實. 復何所不破. 何復紛□强

生建立. 直列名尙自如此. 遙觀玄覽曠蕩

高明爲若此. 肉論旨趣耶. 今就有權有實

句更開十法. 就十法中. 爲八番解釋. 一列

下              欄

十名. 二生起. 三解釋. 四引證. 五結十爲三

種權實. 六分別三種權實照三種二諦. 七

約諸經判權實. 八約本[&FFFF]#判權實. 一列名

者. 謂事理. 理敎敎行縛脫因果體用漸頓開

合通別悉檀. 卽是十種名也. 二生起者. 從無

住本立一切法. 無住者理也. 一切法者事

也. 理事故有敎. 由敎故有行. 由行故有縛

脫. 由脫故成因果. 由果故體顯3能用. 故

有漸頓之化. 由開漸頓故有於開合. 開合

故有通別之益. 分別兩益故有四悉檀. 是

爲十章次第(云云). 三解釋者. 理是眞如. 眞如

本淨. 有佛無佛常不變易故. 名理爲實事

是心意識等起淨不淨業改動不定故. 名

事爲權. 若非理無以立事. 非事不能顯

理. 事有顯理之功. 是故殷勤稱歎方便. 理

敎者總前理事皆名爲理. 例如眞俗俱稱

4爲諦. 諸佛體之而得成聖. 聖者正實也.

欲以己法下被衆生. 因理而設敎敎卽權

也. 非敎無以顯理. 顯理由敎. 是故如來稱

歎方便(云云). 敎行者依敎心理則生正行. 行

有進趣深淺之殊. 故行名權也. 敎無進趣

深淺之異. 故敎名實也. 非敎無以立行. 非

行無以會敎. 會敎由行. 是故如來稱歎方

方便(云云). 縛脫者. 爲行違理則縛. 縛是虛妄故

稱權. 爲行順理則生解. 解冥於理故稱

實. 非縛無由心脫. 得脫由縛. 如因屍

渡海. 屍有濟岸之力故. 稱歎方便. 因果

者. 因有進趣暫用故名權. 果有剋終永證

故爲實. 無果因無所望. 無因果不自顯.

經數: 一七一八

經名: 妙法蓮華經文句卷第三下

頁數: 三八

上              欄

是以二觀爲方便道. 斷惑成因得入中道

解脫之果. 若非二觀豈契中道. 果由因剋

故. 稱歎方便. 體用者. 前方便爲因. 正觀入

住爲果. 住出爲體用. 體卽實相無有分別.

用卽立一切法差降不同. 如大地一生種種

芽. 非地無以生. 非生無以顯. 尋流得源

推用識體. 用有顯體之功故. 稱歎方便.

漸頓者. 修因證果從體起用. 俱有漸頓今

明起用. 用漸爲權用頓爲實. 若非漸引

無由入頓. 從漸得實故稱歎方便. 開合

者. 從頓開漸漸自不合亦不合頓. 故名爲

權. 漸令究竟還合於頓故名爲實. 由開

故合. 開有合力從開受名. 故稱歎方便. 通

別益者. 通則半字無常之益. 別卽滿字常住

之益. 然常益道長. 喜生退沒故. 以化城接

引. 生安隱想. 然後息化引至寶所. 若無半

益不得曾常. 半有顯滿之功故稱歎方

便. 四悉1檀者. 三是世間是故爲權. 第一義

是出世是故爲實. 非世不得出世. 由三悉

檀得第一義. 是故如來稱歎方便. 當用四

句釋十番權實. 三番是他經意. 一番是此品

意(云云). 四引證者. 此十義通大小敎. [&FFFF]#一切

法. 且引今經. 不如三界見於三界. 三界

者是事. 不如三界見者理也. 諸法寂滅不

可言宣是理. 方便力爲五比丘說是敎. 若

聞此經是善行菩薩道證敎行也. 又汝等

所行是菩薩道. 佛子行道已. 來世得作佛.

又種種因緣而心佛道. 但離虛妄名爲解

脫. 未得一切解脫. 盡行諸佛所有道法. 道

中              欄

場得成果(云云). 我以佛眼觀見六道衆生.

始見我身聞我所說. 卽皆信受入如來慧.

除先修習學小乘者(云云). 窮子初逃中間客

糞後則付財. 初息化城後引寶所. 種種欲

種種性相憶念等. 此通引一部爲證. 今別

引一品. 雖不次第十文具足. 諸佛智慧甚

深無量. 其智慧門難解難入者. 一切事理境

智等. 悉名爲實. 施設詮辯阿含言敎悉是智

慧門. 此證理敎論權實. 難解難入. 一切聲

聞支佛不能知者. 卽是縛脫論權實. 所以

者何. 佛曾親近至名稱普聞. 卽是敎行論權

實. 成就甚深至意趣難解. 卽是體用論權

實. 吾從成佛已來者. 成佛卽是果. 果必有

因. 卽是因果論權實. 種種因緣譬喩. 至令

離諸著. 卽是漸頓論權實. 2所以者何. 如

來方便知見皆已具足. 卽是開合論權實. 諸

佛爲大事因緣故出現於世. 爲令衆生開

示悟入佛之知見故者. 是爲利益論權實.

取要言之佛悉成就. 卽是三悉檀成就也.

止止不須說. 卽是第一義悉檀. 是爲四悉

檀論權實. 所以者何. 佛悉成就第一希有.

至諸法實相. 卽是理. 所謂諸法如是相者. 卽

是事. 是爲理事論權實. 此一段長行明五

佛權實. 佛佛皆爾. 然法華論解諸佛智慧甚

深. 爲證甚深. 甚深有五. 謂義甚深. 實體甚

深. 內證甚深. 依止甚深. 無上甚深. 無上甚

深. 謂證大菩提也. 名智慧門爲說阿含義

甚深. 此與理敎權實意同. 論解佛曾親近

百千佛. 爲修行甚深. 勇猛精進名稱普聞.

下              欄

爲增長功德甚深. 此與敎行權實意同. 論

解成就甚深未曾有法. 爲微妙事甚深. 意

趣難解等. 爲無上甚深入甚深此與體用權

實意同. 論解吾從成佛已來. 爲說如來功德

成就法. 此與因果權實意同論解無數方便

者卽是敎化成就說法成就. 此與漸頓權實

意同. 論解如來方便知見. 乃至深入無際

等. 是自身成就不可思議境. 勝餘一切菩

薩. 此是明利也. 論解能種種分別. 悅可衆

心等. 是言語成就. 此是益也. 與利益權實

意同. 論解取要言之止不須說等. 爲可化

衆生成就. 此與四悉檀分別可化不可化意

同. 論解唯佛與佛乃能究盡. 爲無量福成

就諸佛能知. 謂如來法身之體不變故覺. 能

自證成就. 能隨順衆生. 說一切諸法相等.

此與理事權實意同. 彼論解佛經. 今疏冥

符二聖. 可謂與修多羅優波提舍皆合也.

五結權實者. 此十種通四敎. 合四十權實.

若三藏中自證十法. 名自行權實. 說己十

法利益衆生. 名化他權實. 化他之十皆合

爲權. 自行之十皆合爲實. 名爲自他權實.

餘三敎十法. 束爲三種權實亦如是. 又當

敎各以事理敎行縛脫因果四種. 爲自行權

實. 各以理敎開合二種. 是化他權實. 各以體

用漸頓通別悉檀四種. 爲自他權實. 其名雖

同其義各異也. 別結者. 三敎若通若別. 當分

皆是化他權實. 隨他意語故. 圓敎若通若別.

當分皆是自行權實. 隨自意語故. 化他之三

皆名爲權. 自行皆名爲實. 次結成四句. 隨

經數: 一七一八

經名: 妙法蓮華經文句卷第三下

頁數: 三九

上              欄

他意語者. 卽一切法權. 隨自意語者. 卽一切

法實. 雙取卽一切法亦權亦實. 雙非卽一切

法非權非實. 次結成三番釋品者. 若自行自

意者. 此文稱道場所得法. 大經云修道得

故. 攝大乘稱如理如量智. 皆是圓敎自行權

實隨自意語. 佛雖能於此不可說法方便能

說. 而衆生不堪. 若發軫單說此法. 取衆生

者. 卽不能得也. 故言不可說不可說也. 復

置此事. 以自行權實. 共別敎權實. 共取衆

生者. 大機利者直得. 鈍者曲得. 小機利鈍俱

不得. 蓋華嚴意也. 復置此事. 單用三藏權

實. 取衆生者. 大機利鈍者. 密得顯不得. 小

機利鈍者. 但保於證取亦不得. 蓋景藏意

也. 復置是事. 合用四種權實. 共取衆生者.

大機利鈍者曲直俱得. 小機利鈍者. 保證俱

不得. 蓋方等意也. 復置是事. 捨三藏權實.

用三種權實. 共取衆生者. 大機利鈍俱得.

小機利鈍保證俱不得. 蓋般若意也. 復置

是事. 捨三種權實. 單用圓敎自行權實取

衆生者. 大小機利鈍俱得. 蓋法華意也. 如來

智慧靡所不達. 明照時宜用與可否. 故釋

品云. 方者諸方法也. 便者善巧用也. 巧用

方法取衆生得. 是故殷勤稱歎方便. 復次

如來自證權實俱不可說. 愍念衆生說自

證之權爲門. 於物非宜. 衆生不能得入.

故自證亦不可說. 說別權實爲門. 利者

得入鈍者不入. 於物非宜別權實亦不可

說. 說三藏權實爲門. 利者密入. 鈍者亦

不入. 於物非宜亦不可說. 說三種化他權

中              欄

實爲門. 利者得入鈍亦不入. 於物非宜亦

不可說. 說二種化他權實爲門. 於利者得

入. 鈍亦不入亦不可說. 於物非宜. 捨三

種化他權實. 但說自行之權. 於利者鈍者

俱得入. 從始至終以方便爲門. 是故如來

稱歎方便. 釋品云. 方便爲入實之門. 卽此

意也. 前一番. 明如來能知方便能用方便.

此一番明行者能隨順方便(云云). 復次如來

自證修道所得於一切方便卽是眞實. 而

此眞實不可得說. 雖能說之衆生不能卽

實. 以方便力. 帶不卽說一卽利者能卽

鈍不能卽. 又純說一不卽. 利者密卽鈍者

不卽. 又帶三不卽說一卽. 利者能卽鈍者

不卽. 又帶二不卽說一卽. 利者能卽鈍者

不卽. 又廢三不卽. 鈍說一切卽. 利鈍者俱

能卽. 於方便得見眞實. 上兩意用方便從

方便. 此一意卽方便卽眞實. 眞實卽圓因.

圓因卽自行之方便. 如此自行方便今始證

入. 上釋品云. 方便者卽是眞實. 從自行方

便得名. 故言方便品. 六分別照諦者. 前旣

通別當分結束權實. 今還約此智照義則易

見. 若通以十種. 明自行二智者. 卽照隨智

二諦也. 通用十法逗緣者. 卽照隨情二諦

也. 若束四爲二者. 卽照隨情智二諦也. 若

當分照諦者. 事理敎行縛脫因果悉是自證.

卽照隨智二諦也. 理敎開合此兩屬化他.

卽照隨情二諦也. 體用漸頓通別悉檀四通

自他. 卽照隨情智二諦也. 三敎照諦準此

可解. 又三藏三十種二智. 是化他二智. 皆

下              欄

照隨情二諦若通別六十種. 是自他二智. 卽

照隨情智二諦也. 通敎或時與前三藏. 共

爲隨情二諦. 若圓敎三十種權實. 是自行二

智. 照隨智二諦. 又三敎若通若別. 皆是逗

緣. 悉是化他二智. 照隨情二諦. 圓敎若通

若別. 皆是自行二智. 卽照隨智二諦. 若束

三敎之實爲權. 束圓敎之權爲實. 卽自他

二智. 照隨情智二諦也. 七約諸經者. 華嚴

論敎但是滿字. 論時但是乳. 論法是一自

行一化他. 若對人但是菩薩. 二乘聾啞生身

菩薩亦未能發自行之權隨智之實. 若依

今經文. 未曾向人說如此事. 約三藏者.

若論敎唯是半字. 若論法是一種化他. 若論

時卽是酪. 若依今文. 住立門外著弊垢衣.

執除糞器. 二乘人耳. 約方等敎. 若論敎對

半論滿. 若論時□酪明蘇. 若論法有三

種化他一種自行. 若依今文. 心相體信入出

無難. 約般若. 若論敎帶半論滿. 若依時

挾生而熟. 若依法則有二種化他一種自

行. 若依今文. 出內取與皆使令知. 約法華.

論敎廢半論滿. 若論時純是醍□. 若論法

唯有自行. 若依今文開權顯實. 此實我子

我之所生我實是父. 付以家業授記作佛.

前敎不說者. 今皆發之. 正直捨方便. 但說

無上道. 故是自行之權. 故言方便品. 自餘或

是自他二智. 或化他二智. 復次華嚴對二菩

薩. 說一自一他. 不擬二乘不聞不解. 三

藏對二乘說一化他. 不擬菩薩故無自

行. 方等具對小大. 對二乘. 說兩化他. 對菩

經數: 一七一八

經名: 妙法蓮華經文句卷第三下

頁數: 四○

上              欄

薩說一自一他. 般若亦對三. 說一自二他.

對二乘說一他對菩薩說一自一他. 法華

普對機熟者. 但明一自不復論他. 文云菩

薩聞是法. 疑網皆已除. 千二百羅漢. 悉亦

當作佛. 一切衆生悉入自行之方便. 故言

方便品(云云). 八本[&FFFF]#者. 如來本地久已證得

一切權實. 名爲自行. 中間垂[&FFFF]#亦作兼帶

等說. 今日垂[&FFFF]#寂滅道場. 帶別化他說自

行. 次說一化他. 次說三. 次說二. 次說廢三

等. 皆名化他權實. 束本權名實. 束[&FFFF]#實

名權. 卽是自他權實也. 結此則有四句. 一

切實一切權. 一切亦權亦實. 一切非權非實

(云云). 身子本證一切權實卽自行. [&FFFF]#在鹿苑

單受化他. 在方等受一被三折. 在般若

帶二轉一. 至法華廢三悟一. 皆是化他權

實. 束本權爲實. 束[&FFFF]#實爲權. 卽自他權

實亦具四句(云云). 若從佛[&FFFF]#說. 亦是化他之

權實. 亦稱方便品. 若從引入圓因. 自行亦

是方便品. 若從身子[&FFFF]#權. 亦是方便品. 若

從身子[&FFFF]#入實. 亦是方便品. 爲此諸義故

稱方便品也

○從此品下. 訖分別功德品十九行偈. 或

至偈後現在四信弟子文盡. 名爲正說分. 若

作兩正說. 從此下訖授學無學人記品. 是[&FFFF]#

門正說. 今且逐近就[&FFFF]#門正說更爲兩. 一

縱此下. 是略開三顯一. 二從告舍利弗汝已

殷勤下. 是廣開三顯一

○略更爲二. 初從爾時世尊下. 是略開三

顯一. 二從爾時大衆下. 是動執生疑. 略開三

中              欄

顯一. 有長行偈頌. 長行爲二. 一寄言歎二

智. 二絶言歎二智. 若不措言則無能知者.

雖復稱揚言不能盡. 諸佛二智如前說(云

云). 寄言爲二. 一明諸佛權實. 二明釋迦權

實. 諸佛道同是故俱歎. 上光照他土. 彌勒橫

問. 文殊引古大衆□聞. 正表於此故發軫

定起. 卽明諸佛道同也. 就歎諸佛文爲

三. 一雙歎二雙釋三雙結. 就雙歎中先經家

提起次正歎. 爾時者. 當爾之時也. 佛常在

定何故言起. 此有所示. 往古諸佛說此經

時. 必前入無量義卽入法華. 今佛亦爾. 此

示世界悉檀哀從定起. 履歷法緣二俱審諦.

說必不謬增長物信. 此示爲人悉檀哀從

定起. 佛寂而常照. 尙須入定方乃說法. 肉

復散心妄有所說. 此是對治悉檀. 哀從定起.

入定緣理安心實相. 出定令他安心實相.

此是第一義悉檀. 哀從定起. 安此四法故

言安詳而起也. 告舍利弗者. 小乘中智慧

第一. 將欲因其破小智顯大智. 廢會開覆

凡十種. 如玄義中說. 此乃經家提起之文. 法

華論云. 佛入甚深三昧正念不動. 如實智

觀. 從三昧而起. 現如來得自在力故. 如來

入定無能驚□故. 論與今義相應. 第(一義)悉

檀出過世間. 故無能驚□. 四悉檀無障□

故得自在(云云). 加趺坐者. 古往微塵□沙諸

佛. 及弟子盡行此法故. 又加趺起惡覺. 尙

生他敬心. 肉入深境界. 而不適悅天人耶.

又非世受用法. 不與外道共. 能破魔軍煩

惱故. 又能生三種菩提道故. 私謂此是四

下              欄

悉檀意也. 問餘經云繫念在前者云何. 答

背色想生死煩惱境界在後故. 觀寂滅涅

槃所緣. 在前故應作四解(云云). 問云何在

面. 答凡人於面起欲能生□樂. 然後遍身.

又九處流穢. 面有七孔以不淨治欲. 故繫

緣在面(其一)又六識在面心多上緣. 表一切

賢聖尙空與空相應故. 繫緣在面(其二)又若

觀於面則能分別六識. 爲分別故故繫緣

在面(其三)又身有六分頭面爲勝. 表諸法中實

相第一. 第一法故繫緣在面(其四)就雙歎二

智. 先歎實次歎權. 實者諸佛智慧也. 非三

種化他權實故言諸佛. 顯自行之實故言

智慧. 此智慧體卽一心三智. 甚深無量者. 卽

稱歎之辭也. 明佛實智□徹如理之底故

言甚深. 橫窮法界之邊故言無量. 無量甚

深深高橫廣. 譬如根深則條茂源遠則流長.

實智旣然權智例爾(云云). 其智慧門卽是歎

權智也. 蓋是自行道前方便. 有進趣之力故

名爲門. 從門入到道中. 道中稱實道前謂

權也. 難解難入者歎權之辭也. 不謀而了無

方大用. 七種方便不能測度. 十住始解十地

爲入. 擧初與後中間難示難悟可知. 而別

擧聲聞緣覺所不能知者. 執重故別破之

耳. 法身本意元以自行權實擬之. 無機逃

走故言不知. 華嚴頓照聾啞□□故言不知.

方等彈斥保住草庵故言不知. 般若轉敎無

心□取一[&FFFF]#之意故言不知. 今大機啓發

放光動地. 彼此今古諸佛道同. 由懷疑惑故

言不知. 利根菩薩節節能知. 鈍同二乘是